hu hu hu hu hu hu hu hu hu hu hu hu hu hu hu hu hu en en hu hu en en en en en en de hu hu hu hu en hu en en en hu it hu en hu en hu hu en en en en hu hu hu hu hu en hu it hu hu hu hu en en hu hu hu hu en en hu ru ru hu hu es hu hu hu hu hu hu hu hu hu hu hu en hu hu hu hu en en en en fr en en id hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en hu hu hu hu hu hu hu hu hu hu hu hu hu hu hu hu hu hu hu hu
A boldogság nyomában – Wikipédia
A boldogság nyomában (The Pursuit of Happyness) egy 2006-os, Oscar-díjra jelölt amerikai filmdráma, mely 2006. december 15-én került az amerikai mozikba, Magyarországon pedig 2007. február 15-én mutatta be az InterCom.
A film Christopher Gardner igaz történetét dolgozza fel, egy családapáét, aki mindent megtesz, hogy egyenesbe hozza a dolgokat és eltartsa kisfiát. A főszerepben Will Smith látható, Gardner fiát pedig Smith valódi gyermeke, Jaden Christopher Syre Smith játssza, akinek ez az első moziszerepe. A film Gabriele Muccino olasz rendező angol nyelvű debütje.
3 Produkciós jegyzetek és fogadtatás
5 Eltérések a film és a valóság között
6 Díjak és jelentősebb jelölések
Ez a szakasz egyelőre üres vagy erősen hiányos. Segíts te is a kibővítésében!
Produkciós jegyzetek és fogadtatásSzerkesztés
Thandiwe Newton és Dan Castellaneta szintén szerepel a filmben, előbbi mint Gardner felesége. Smith ragaszkodott hozzá, hogy az olasz Gabriele Muccino rendezze a filmet, mivel a színész tetszését elnyerte Muccino korábbi filmjeinek stílusa.
A filmben valódi hajléktalanok is láthatók, illetve igazi templomi tagok és látogatók statisztálnak egyes jelenetekben. A templomi kórus és zenekar, a Glide Ensemble és a John Turk Change Band szintén önmagát alakítja. A Glide Ensemble szólóénekesei és a zenekar professzionális előadók.
A boldogság nyomában vegyes fogadtatásra talált kritikusi körökben, 66%-os értékelést begyűjtve a Rotten Tomatoes oldalán, noha Michael Medved négy csillagot adott neki a négyből, mondván, „…még a legmegfáradtabb mozilátogatók közt sem akadhat olyan, aki ellen tud állni a film emocionális erejének a rendkívül inspiráló üzenettel, ami a szeretet engesztelhetetlen erejét és az elhatározást hordozza.” Jaden Smitht számos dicsérő szóval illették „természetes, visszafogott jelenlétéért”, ami „egyszerre meglepő és megindító”. A film első helyen startolt az észak-amerikai mozik bevételi listáján 26,9 millió dollárt gyűjtve nyitóhétvégéjén, megelőzve olyan sikervárományos produkciókat, mint az Eragon és a Malac a pácban. Ez Will Smith hatodik #1 debütje zsinórban. A boldogság nyomában március közepéig 163 millió dollárt hozott csak hazájában.
Sloan Freer, az angol Radio Times egyik szabadúszó filmkritikusa 5-ből 3 csillagra értékelte az alkotást (ahol a 3 a jót, az 5 a kiválót jelenti), a színészi alakításokat méltatva úgy vélekedett, hogy valójában a filmet kívülálló szemlélőként nézni szívszaggató élmény, mert Smith karakterének minden szenvedése egy „oly jó emberrel” történik. A kritika arra a végső megállapításra jut, hogy a hibátlan írás és kivitelezés ellenére a film végigüléséhez kicsit kevesebb gyötrődés kellett volna, mivel Gardner életének érdessége nyilvánvaló akaratereje megidéződésével érezhető át igazán.
A kockakirakás két bajnokát, Tyson Maót és Toby Maót kérték fel konzultánsként, hogy megtanítsák Will Smithnek, hogyan rakja ki a Rubik-kockát két perc alatt.
A Kaliforniába jöttem egyik epizódjában Will Smith karaktere azzal hívta fel a Princeton Egyetem toborzóját, hogy gyorsan kirakta a Rubik-kockát. Smitht mindig is érdekelte az időre történő kockakirakás, és tovább folytatja a gyakorlást.[forrás?]
Will Smith ténylegesen bajszot növesztett a filmszerephez.
Dan Castellaneta, aki Homer Simpson hangját szolgáltatja A Simpson család eredeti változatában, a filmben Gardner (Smith) egyik felettesét alakítja, aki egy alkalommal arra kéri őt, hozzon neki fánkot. Ez utalás Castellaneta szerepére az animációs sorozatban, mivel ott Homer is nagy fánkkedvelő.
Tyler MacNiven, a The Amazing Race című tévéműsor egyik résztvevője megjelenik a filmben egy nem feltüntetett szerepben: ő az a hippi, akitől a buszon Gardner visszaveszi a korábban ellopott csontsűrűség-szkennert.
A film legvégén feltűnik egy pillanatra az igazi Christoper Gardner, mikor elsétál a kamera és Smith között, és utóbbi rá is pillant a válla fölött.
A film folyamán Will Smith karaktere gyakran utazik a BART-rendszeren (San Francisco környéki gyorsföldalatti), és bár a vonathálózat 1972. szeptember 11-én nyílt meg a lakosság számára, még nem volt teljesen kész olyan formában 1981-ben, mint ahogy azt a film mutatja.
Eltérések a film és a valóság közöttSzerkesztés
Linda sosem létezett. A filmben ő Gardner két korábbi feleségének összegyúrása.
Chris Jr. csupán kétéves volt, mikor a film cselekménye történt. Az Oprah-ban adott interjújában elmondta, nem képes felidézni gyermekkorának azt a szakaszát. Csak arra emlékszik, hogy apja mindig ott volt mellette.
A Rubik-kockás eset nem történt meg. Smith állt elő az ötlettel, mert mindig is foglalkoztatta ez a tárgy.
Chris Gardnernek nem volt aktatáskája; minden holmiját az éppen kéznél levő műanyag zsacskókban tartotta.
Gardner a tőzsdei gyakornokságért kapott fizetést, egészen pontosan 1000 dollár havi illetményt.
10 napot töltött börtönben a parkolócédulák kifizetésének elmulasztásáért, tehát jóval többet, mint a filmben.
A munkát végül a Bear Stearns befektetési bank, illetve tőzsdeipari cégnél kezdte meg.
Alkalmanként az éjszakát az irodaasztala alatt töltötte, ha a hajléktalanszállók megteltek.
A filmben Gardner azt állítja, louisianai, azonban valójában a Wisconsin állambeli Milwaukee-ből való. Ugyanakkor, Gardner könyve említi, hogy akkortájt édesapja Louisianában lakott.
Díjak és jelentősebb jelölésekSzerkesztés
jelölés: legjobb férfi főszereplő (Will Smith)
jelölés: legjobb férfi főszereplő – dráma (Will Smith)
jelölés: legjobb betétdal (A Father's Way)
díj: az év filmje
A boldogság nyomában a PORT.hu-n (magyarul)
A boldogság nyomában az Internet Movie Database-ben (angolul)
A boldogság nyomában a Rotten Tomatoeson (angolul)
A boldogság nyomában a Box Office Mojón (angolul)
Filmművészetportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=A_boldogság_nyomában&oldid=24493949”
Utoljára szerkesztve 2021. december 21., 17:58-kor
A lap utolsó módosítása: 2021. december 21., 17:58
A lap szövege CC BY-SA 3.0 alatt érhető el, ha nincs külön jelölve.